यामी गौतम को  BSF के वरिष्ठ अधिकारियों ने किया सम्मानित, फिल्म 'उरी' का धमाल जारी  
यामी गौतम को बीएसएफ से मिला सम्मान
फिल्म 'उरी' के लिए मिला सम्मान
फिल्म 'उरी' बॉक्स ऑफिस पर अभी भी धमाल मचा रही है
विक्की कौशल (Vicky Kaushal) के साथ ही यामी गौतम (Yami Gautam) को शहीद भारतीय सैनिकों को श्रद्धांजलि देते और गणतंत्र दिवस परेड में भाग लेते देखा गया. ऐसी दिल को छू लेने वाली फिल्म पेश करने के कारण दिल्ली में भारत के राष्ट्रपति ने भी विक्की कौशल (Vicky Kaushal) और यामी गौतम (Yami Gautam) सहित उरी की पूरी टीम से मुलाकात की थी. हाल ही में यामी गौतम (Yami Gautam) ने उरी के प्रचार के लिए अमृतसर का दौरा किया. उनकी यात्रा पर अमृतसर में बीएसएफ रेजिमेंट ने भी उन्हें सराहना का एक टोकन दिया है और फिल्म 'उरी' (Uri) का हिस्सा होने और उसमें उनके उल्लेखनीय प्रदर्शन के लिए सम्मानित किया.
इस कार्यक्रम में जवानों की मेहमान नवाजी यामी गौतम (Yami Gautam) के दिल को छू गयी. वहीं, उन्हें बीएसएफ के वरिष्ठ अधिकारियों द्वारा सराहना का एक टोकन मिला. इस पर यामी गौतम (Yami Gautam) ने कहा, 'बीएसएफ हमारे देश की पहली रक्षा पंक्ति है और मैं बीएसएफ जवानों के मध्य आकर और अटारी सीमा पर उनके प्रेम, खुशी और देशभक्ति के उल्लासपूर्ण उत्सव की गवाह बनकर गर्व महसूस कर रही हूं. मैं उनके द्वारा की जा रही फिल्म की सराहना के लिए बहुत अभिभूत और आभारी हूं.'